**Eger Megyei Jogú Város Önkormányzata Közgyűlésének rendelettervezete**

**Eger Helyi Építési Szabályzatáról szóló 4/2016.(II.26.) önkormányzati rendelete**

**és annak mellékletét képező Déli Iparterület szabályozási tervének módosításáról**

**– a Gyetvai József utca 10503/22 helyrajzi számú ingatlanra és tömbjére,**

**a Kőlyuk út 9494/24 helyrajzi számú ingatlanra és tömbjére vonatkozó**

**egyedi kérelmek kapcsán –**

Eger Megyei Jogú Város Közgyűlése az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján Magyarország helyi önkormányzatairól szóló 2011. évi CLXXXIX. tv. 13.§ (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Kormányrendelet 38. szakaszában biztosított véleményezési jogkörében eljáró és a  
9. mellékletében meghatározott államigazgatási szervek, valamint Eger város településfejlesztési, településrendezési és településképi dokumentumaival összefüggő partnerségi egyeztetés szabályairól szóló 26/2017.(IX.28.) önkormányzati rendeletben megjelöltek véleményének kikérésével a következőket rendeli el:

1. **§**

A **Gyetvai József utca 10503/22 helyrajzi számú ingatlanra, és a Kőlyuk út 9494/24 helyrajzi számú ingatlanra vonatkozó egyedi kérelmek alapján** Eger Megyei Jogú Város Önkormányzata Közgyűlésének Eger Megyei Jogú Város Helyi Építési Szabályzatáról szóló 4/2016.(II.26.) számú rendelete (továbbiakban: HÉSZ) 1. § (1) bekezdés a) pont af) alpontja a következő rendelkezéssel egészül ki:

***af.XII.)* M 1.6.–m12 jelű „Gyetvai József utca 10503/22 hrsz-ú ingatlanának, a Kőlyuk út 9494/24 hrsz-ú ingatlanának és közvetlen környezetének építési övezeti átsorolása”**

1. **§**

A HÉSZ 45. §-a (1) bekezdése következő (37/a) sor rendelkezésével egészül ki:

„

|  |  |  |  |  |  |  |
| --- | --- | --- | --- | --- | --- | --- |
| 1 | **A** | **B** | **C** | **D** | **E** | **F** |
| **Építési övezet, övezet jele**  (szabályozási terv szerint) | **A telkek építési használatának megengedett határértékei** | | | | |
| Beépítési mód | Legnagyobb beépítettség (%) | Legnagyobb épületmagasság  (m) | Kialakítható legkisebb telekterület  (m2) | Legkisebb zöldfelület  (%) |
| 37/a | **Gksz/SZ-50-10,5-3000** | **SZ** | **50** | **10,5** | **3000** | **20** |

„

1. **§**

(1) A HÉSZ 69. §-a a következő (5) bekezdés rendelkezésével egészül ki:

**„(5) A Gyetvai József utca és a Kőlyuk út gazdasági besorolású építési övezeteiben, új épület építésekor, meglévő épület csarnok bővítésekor a 3,0 m szélességet elérő és meghaladó zöldfelületeken a telekhatárok mentén, fasor (háromszintű zöldfelület) telepítendő.”**

(2) A HÉSZ 69. §-a a következő (6) bekezdés rendelkezésével egészül ki:

**„(6) A Mátyás király út délkeleti részén, a Kb-Közl/SZ-10-7,5-5000 jelű közlekedési övezet telkein újraépíthetők a közlekedéshez kapcsolódó üzemanyagtöltő állomás és városi buszvégállomás épületei építményei.”**

**Záró rendelkezések**

1. **§**
2. Jelen rendelet-módosítás 1. mellékletét képező szabályozási tervlapon lehatárolt területekre a korábban készült szabályozási rendelkezések hatályukat vesztik az egységes szerkezetbe illesztéskor.
3. Jelen rendelet-módosítás a kihirdetését követő 15. napon lép hatályba, és az azt követő napon hatályát veszti.

**Mirkóczki Ádám Dr. Bánhidy Péter**

Polgármester Jegyző